

**PASTOLIŲ MONTUOTOJO MODULINĖ PROFESINIO MOKYMO PROGRAMA**

*\_\_\_\_\_\_\_\_\_\_\_\_\_\_\_\_\_\_\_\_\_\_*

*(Programos pavadinimas)*

Programos valstybinis kodas ir apimtis mokymosi kreditais:

T32073207 – programa, skirta tęstiniam profesiniam mokymui, 25 mokymosi kreditai

Kvalifikacijos pavadinimas – pastolių montuotojas

Kvalifikacijos lygis pagal Lietuvos kvalifikacijų sandarą (LTKS) – III

Minimalus reikalaujamas išsilavinimas kvalifikacijai įgyti:

T32073207 – pagrindinis išsilavinimas

Reikalavimai profesinei patirčiai (jei taikomi) *–* nėra

Programa parengta įgyvendinant Europos Sąjungos socialinio fondo ir Lietuvos Respublikos biudžeto lėšomis finansuojamą projektą „Kvalifikacijų formavimas ir modulinio profesinio mokymo sistemos kūrimas“ (projekto Nr. VP1-2.2-ŠMM-04-V-03-001).

# 1. PROGRAMOS APIBŪDINIMAS

**Programos paskirtis.** Pastolių montuotojo modulinė profesinio mokymo programa skirta kvalifikuotam pastolių montuotojui parengti, kuris gebėtų, vadovaujant aukštesnės kvalifikacijos darbuotojui ir jam prižiūrint darbų kokybę, vykdyti bendrąsias veiklas statybos objekte, montuoti surenkamų pastolių sistemas.

**Būsimo darbo specifika.** Asmuo pastolių montuotojo kvalifikaciją galės dirbti statybos ar kitose įmonėse, kuriose montuojami pastoliai.

Darbo sąlygos: dirbama lauke, dideliame aukštyje, darbo aplinka priklauso nuo oro sąlygų.

Pastolių montuotojas savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos, aplinkosaugos, tvarios statybos reikalavimais. Jam svarbios šios asmeninės savybės: kruopštumas, dėmesio koncentracija, kūno koordinacija, fizinė ištvermė, gebėjimas dirbti komandoje. Jo veiklos priežiūra apsiriboja atlikto darbo kokybės kontrole. Pastolių montuotojas geba planuoti savo veiklą pagal pateiktas užduotis, naudodamasis aukštesnės kvalifikacijos darbuotojo pagalba, prisitaikyti prie veiklos būdų, medžiagų ir priemonių įvairovės, atlieka įvairius veiklos veiksmus ir operacijas, pritaikydamas žinomus ir išbandytus sprendimus, naudodamasis brėžiniais, specifikacijomis ir žodine informacija.

Darbuotojui privalu atlikti sveikatos profilaktinį patikrinimą ir turėti asmens medicininę knygelę arba privalomojo sveikatos patikrinimo medicininę pažymą.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis\*** | | | | | |
| **Bendrieji moduliai\*** | | | | | |
| **Kvalifikaciją sudarančioms kompetencijoms įgyti skirti moduliai (iš viso 20 mokymosi kreditų)** | | | | | |
| *Privalomieji (iš viso 20 mokymosi kreditų)* | | | | | |
| 307320019 | Bendrosios veiklos statybos objekte vykdymas (pastolių montuotojo) | III | 5 | Sandėliuoti pastolių elementus, gaminius, įrangą. | Paaiškinti saugaus krovinių perkėlimo taisykles.  Apibūdinti pastolių montavimo darbams reikalingų gaminių, įrangos ir montuojamų pastolių elementų paskirtį.  Sandėliuoti montuojamų pastolių elementus, laikantis gamintojo reikalavimų ir nepažeidžiant jų kokybės. |
| Paruošti ir sutvarkyti pastolių montuotojo darbo vietą. | Apibūdinti asmeninės apsaugos priemones, darbuotojų saugos ir sveikatos, priešgaisrinės saugos, aplinkosaugos reikalavimus.  Paaiškinti tvarios statybos principus.  Apibūdinti saugaus darbo aukštyje ir ant paaukštinimo įrangos reikalavimus.  Pasiruošti darbui pagal aukštesnės kvalifikacijos darbuotojo nurodymus.  Sumontuoti paaukštinimo įrangą pagal reikalavimus.  Paruošti reikalingą įrangą, priemones, inventorių, įrankius darbui.  Išdėstyti pastolių montavimo darbams reikalingų gaminių, įrangos ir montuojamų pastolių elementų darbo zonoje pagal ergonomikos reikalavimus.  Sutvarkyti darbo vietą. |
| Skaityti darbo brėžinius. | Paaiškinti pastolių montavimo brėžiniuose pateikiamus elementus.  Komentuoti pastolių darbo brėžiniuose nurodomus reikalavimus ir duomenis. |
| 307320020 | Surenkamų pastolių sistemos montavimas | III | 15 | Sumontuoti ir išmontuoti surenkamas pastolių sistemas. | Apibūdinti surenkamųjų pastolių sistemas.  Apibūdinti surenkamųjų pastolių sistemų montavimo reikalavimus.  Paruošti pastolių sistemos elementus montavimui.  Surinkti ir sutvirtinti surenkamų pastolių sistemos elementus.  Pritvirtinti pastolių sistemos elementus prie pastatų.  Demontuoti surenkamų pastolių sistemos elementus. |
| Sumontuoti ir išmontuoti pastolių apsaugos apdangalus. | Apibūdinti surenkamųjų pastolių apsaugos apdangalus ir stogus.  Apibūdinti surenkamųjų pastolių apsaugos apdangalo montavimo reikalavimus.  Uždengti surenkamuosius pastolius.  Nuimti surenkamųjų pastolių apdangalus. |
| **Pasirenkamieji moduliai\*** | | | | | |
| **Baigiamasis modulis (iš viso 5 mokymosi kreditai)** | | | | | |
| 3000002 | Įvadas į darbo rinką | III | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis\*** | | | | |
| **Bendrieji moduliai\*** | | | | |
| **Kvalifikaciją sudarančioms kompetencijoms įgyti skirti moduliai (iš viso 20 mokymosi kreditų)** | | | | |
| *Privalomieji (iš viso 20 mokymosi kreditų)* | | | | |
| 307320019 | Bendrosios veiklos statybos objekte vykdymas (pastolių montuotojo) | III | 5 | *Netaikoma.* |
| 307320020 | Surenkamų pastolių sistemos montavimas | III | 15 | *Baigtas šis modulis:*  Bendrosios veiklos statybos objekte vykdymas (pastolių montuotojo) |
| **Pasirenkamieji moduliai\*** | | | | |
| **Baigiamasis modulis (iš viso 5 mokymosi kreditų)** | | | | |
| 3000002 | Įvadas į darbo rinką | III | 5 | *Baigti visi pastolių montuotojo kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą, ataskaitą, elektroninį laišką.  Bendrauti vartojant profesinę terminiją. |
| Daugiakalbystės kompetencija | Rašyti gyvenimo aprašymą, motyvacinį laišką, prašymą, elektroninį laišką.  Išvardyti darbų atlikimui naudojamą įrangą bei medžiagas.  Skaityti darbams naudojamos įrangos bei medžiagų dokumentaciją. |
| Matematinė kompetencija ir gamtos mokslų, technologijų ir inžinerijos kompetencija | Atlikti svorio, tūrio ir kiekio skaičiavimus.  Naudotis kompiuterine ir specialia programine įranga, ryšio ir komunikacijos priemonėmis.  Naudotis skaitmeniniais matavimo įrankiais ir prietaisais. |
| Skaitmeninė kompetencija | Atlikti informacijos paiešką internete.  Rinkti ir saugoti reikalingą darbui informaciją.  Naudotis šiuolaikinėmis komunikacijos priemonėmis.  Rengti paslaugos ir (arba) darbo pristatymą kompiuterinėmis programomis, naudoti vaizdų grafinio apdorojimo programą. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Rasti informaciją apie tolesnio mokymosi galimybes, kvalifikacijos kėlimą.  Pritaikyti turimas žinias ir gebėjimus dirbant individualiai ir kolektyve. |
| Pilietiškumo kompetencija | Bendrauti su įvairiais klientais.  Valdyti savo psichologines būsenas, pojūčius ir savybes.  Pagarbiai elgtis su klientu, bendradarbiais, artimaisiais.  Gerbti save, kitus, savo šalį ir jos tradicijas. |
| Verslumo kompetencija | Rodyti iniciatyvą darbe, namie, kitoje aplinkoje.  Padėti aplinkiniams, kada jiems reikia pagalbos.  Dirbti savarankiškai, planuoti darbus pagal pavestas užduotis. |
| Kultūrinio sąmoningumo ir raiškos kompetencija | Pažinti įvairių šalies regionų tradicijas ir papročius.  Pažinti įvairių šalių kultūrinius skirtumus. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – pastolių montuotojas, LTKS lygis III** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (0 mokymosi kreditų)*  **–** | *Įvadinis modulis (0 mokymosi kreditų)*  **–** |
| *Bendrieji moduliai (0 mokymosi kreditų)*  **–** | *Bendrieji moduliai (0 mokymosi kreditų)*  **–** |
| *Kvalifikaciją sudarančioms kompetencijoms įgyti skirti moduliai (0 mokymosi kreditų)*  – | *Kvalifikaciją sudarančioms kompetencijoms įgyti skirti moduliai (iš viso 20 mokymosi kreditų)*  Bendrosios veiklos statybos objekte vykdymas (pastolių montuotojo), 5 mokymosi kreditai  Surenkamų pastolių sistemos montavimas, 15 mokymosi kreditų |
| *Pasirenkamieji moduliai (0 mokymosi kreditų)*  – | *Pasirenkamieji moduliai (0 mokymosi kreditų)*  **–** |
| *Baigiamasis modulis (0 mokymosi kreditų)*  – | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

Nėra.

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Bendrosios veiklos statybos objekte vykdymas (pastolių montuotojo)“**

|  |  |  |
| --- | --- | --- |
| Valstybinis kodas | 307320019 | |
| Modulio LTKS lygis | III | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Sandėliuoti montuojamų pastolių elementus, gaminius, įrangą. | 1.1. Paaiškinti saugaus krovinių perkėlimo taisykles. | **Tema.** ***Teisės aktai reglamentuojantys saugų krovinių perkėlimą***   * Kėlimo kranų naudojimo taisyklės * Saugos ir sveikatos taisyklės statyboje DT 5 – 00 * Techninis reglamentas „Kėlimo reikmenys. Sertifikavimas ir ženklinimas“ |
| 1.2. Apibūdinti statybinių medžiagų ir gaminių rūšis, savybes, paskirtį. | **Tema.** ***Statybinių medžiagų rūšys***   * Statybinių medžiagų ir gaminių rūšys, jų klasifikacija, paskirtis   **Tema.** ***Statybinių medžiagų savybės***   * Statybinių medžiagų fizinės, mechaninės, cheminės, technologinės savybes   **Tema.** ***Rišančiosios medžiagos***   * Hidraulinės rišančiosios medžiagos * Orinės rišančiosios medžiagos * Sintetinės rišančiosios medžiagos   **Tema. *Skiedinio ir betono užpildai***   * Sunkieji užpildai skiediniams ir betonams * Lengvieji užpildai skiediniams ir betonams   **Tema.** ***Gamtiniai ir dirbtiniai akmenys***   * Gamtiniai akmenys * Dirbtiniai akmenys, jų savybės, panaudojimo sritis   **Tema. *Metalai ir jų gaminiai***   * Juodieji metalai ir jų gaminiai * Spalvotieji metalai ir jų gaminiai   **Tema.** ***Mediena ir jos gaminiai***   * Spygliuočių mediena ir jos gaminiai * Lapuočių mediena ir jos gaminiai   **Tema.** ***Termoizoliacinės medžiagos, jų savybės ir panaudojimas***   * Termoizoliacinės medžiagos, jų rūšys, savybės, panaudojimo sritys * Termoizoliacinių medžiagų tvirtinimo priemonės   **Tema.** ***Hidroizoliacinės medžiagos, jų rūšys, savybės***   * Hidroizoliacinės medžiagos, jų rūšys ir savybės * Hidroizoliacinių medžiagų panaudojimo galimybės   **Tema.** ***Izoliacinės medžiagos, jų rūšys, savybės***   * Garo izoliacinės medžiagos, jų rūšys ir savybės * Garo izoliacinių medžiagų panaudojimo galimybės * Difuzinės plėvelės, jų rūšys ir savybės * Difuzinių plėvelių panaudojimo galimybės   **Tema.** ***Polimerinės medžiagos***   * Polimerinės medžiagos, jų savybės * Polimerinių medžiagų panaudojimo galimybės |
| 1.3. Sandėliuoti pastolių elementus, gaminius ir įrangą, laikantis gamintojo reikalavimų ir nepažeidžiant jų kokybės. | **Tema. *Sandėlių tipai, jų klasifikavimas***   * Atviri, pusiau atviri ir uždari sandėliai, reikalavimai jų įrengimui * Statybinių medžiagų paskirstymas į sandėliavimo vietas   **Tema. *Sandėliavimo vietų paruošimas***   * Laikinų sandėliavimo vietų paruošimas * Ilgalaikių sandėliavimo vietų paruošimas   **Tema. *Pastolių montavimo darbams reikalingų medžiagų, gaminių ir įrangos sandėliavimas***   * Pastolių elementų sandėliavimo ypatumai |
| 2. Paruošti ir sutvarkyti pastolių montuotojo darbo vietą. | 2.1. Apibūdinti asmeninės apsaugos priemones, darbuotojų saugos ir sveikatos, elektrosaugos, priešgaisrinės saugos, aplinkosaugos reikalavimus. | **Tema. *Asmeninės saugos priemonės, jų naudojimas***   * Asmeninės saugos priemonės, jų įvairovė ir panaudojimo galimybės * Tinkamų asmeninių saugos priemonių parinkimas darbams   **Tema. *Darbuotojų saugos ir sveikatos reikalavimai***   * Darbuotojų saugos ir sveikatos reikalavimai pastolių montavimo darbų atlikimui * Darbuotojo atsakomybė už saugos ir sveikatos reikalavimų pažeidimus   **Tema. *Priešgaisrinės saugos, elektrosaugos reikalavimai***   * Pirminės gaisro gesinimo priemonės * Antrinės gaisro gesinimo priemonės * Veiksmai gaisro atveju * Evakuacijos planai * Gaisrinės saugos reikalavimai * Elektrosaugos reikalavimai   **Tema. *Aplinkosaugos reikalavimai***   * Aplinkos apsauga * Statybinių atliekų rūšiavimas * Statybinių atliekų utilizavimas * Pavojingų atliekų saugojimas ir utilizavimas |
| 2.2. Paaiškinti tvarios statybos principus. | **Tema. *Tvari statyba, jos principai***   * Tvarios statybos samprata * Tvarios statybos principai, jų taikymo galimybės |
| 2.3. Apibūdinti saugaus darbo aukštyje ir ant paaukštinimo įrangos reikalavimus. | **Tema. *Reikalavimai saugiam darbo atlikimui aukštyje***   * Darbai aukštyje, jų ypatumai * Reikalavimai darbuotojui, vykdančiam darbus aukštyje * Reikalavimai saugiam aukštalipio darbų atlikimui   **Tema. *Paaukštinimo priemonės, jų tinkamas naudojimas***   * Pastoliai, jų tinkamo naudojimo ypatumai * Statybiniai bokšteliai, jų tinkamo naudojimo ypatumai * Kopėčios, jų tinkamo naudojimo ypatumai * Mobilios kėlimo platformos, jų tinkamo naudojimo ypatumai   **Tema. *Apsauginė įranga nuo kritimo iš aukščio***   * Asmeninės saugos priemonės apsaugančios nuo kritimo iš aukščio * Kolektyvinės saugos priemonės apsaugančios nuo kritimo iš aukščio * Alpinizmo įranga |
| 2.4. Pasiruošti darbui pagal aukštesnės kvalifikacijos darbuotojo nurodymus. | **Tema. *Pastolių montuotojo pasiruošimas darbui***   * Medžiagų ir priemonių poreikio įsivertinimas ir apsiskaičiavimas remiantis darbo brėžiniais, kliento užsakymu, aukštesnės kvalifikacijos darbuotojo nurodymais, siekiant tinkamai pasiruošti darbui * Darbo etapų susiplanavimas remiantis darbo brėžiniais, atliekamų darbų įsivertinimu, vadovaujančių asmenų nurodymais * Būsimų darbų kokybės rodiklių ir siekiamo rezultato įsivardinimas   **Tema. *Darbo vietos paruošimas***   * Tvarkingos darbo vietos įrengimas vadovaujantis darbo kultūros principais   **Tema. *Darbo vietos ergonomika***   * Efektyvus medžiagų, įrankių ir įrangos išdėstymas darbo vietoje * Tvarios statybos principų pritaikymas darbo vietai |
| 2.5. Sumontuoti paaukštinimo įrangą pagal reikalavimus. | **Tema. *Paaukštinimo įrangos montavimo technologijos***   * Paaukštinimo įrangos įvairovė, jų panaudojimo galimybės * Paaukštinimo įrangos parinkimas darbui * Reikalavimai paaukštinimo įrangos montavimui * Paaukštinimo įrangos montavimas * Paaukštinimo įrangos montavimo darbų kokybės kontrolė |
| 2.6. Paruošti reikalingą įrangą, priemones, inventorių, įrankius darbui. | **Tema. *Pastolių montavimo darbuose naudojamos įrangos, priemonių, inventoriaus ir įrankių paruošimas***   * Pastolių montavimo darbų inventoriaus apžiūra ir vertinimas * Smulkus pastolių montavimo darbų inventoriaus remontas, išbandymas * Pastolių montavimo darbų inventoriaus paruošimas darbui |
| 2.7. Išdėstyti medžiagas darbo zonoje pagal ergonomikos reikalavimus. | **Tema. *Ergonomiškas medžiagų išdėstymas darbo zonoje***   * Ergonomiško medžiagų išdėstymo darbo vietoje principai * Medžiagų kiekio optimizavimas darbo vietoje |
| 2.8. Sutvarkyti darbo vietą. | **Tema. *Darbo pabaiga ir darbo vietos sutvarkymas***   * Atliktų darbų patikrinimas, išbandymas pabaigus darbą * Darbo atlikimo kokybės ir išbaigtumo laipsnio įsivertinimas pabaigus darbą, tikslus išvadų iškomunikavimas vadovaujantiems asmenims, kolegoms ir klientui * Atliekų ir darbo vietos sutvarkymas laikantis aplinkosaugos, saugaus darbo reikalavimų ir darbo kultūros principų. * Darbo kultūros principai: darbo vietos švara, įrenginių ir įrankių tausojimas, išvalymas * Pavojingų atliekų rūšys * Atliekų rūšiavimas, pakavimas, ženklinimas, sandėliavimas, statybinių ir pavojingų atliekų utilizavimas, atliekų perdirbimas ar pakartotinis panaudojimas * Įspėjamųjų ženklų naudojimas esant poreikiui |
| 3. Skaityti darbo brėžinius. | 3.1. Paaiškinti pastolių montavimo brėžiniuose pateikiamus elementus. | **Tema. *Pastolių montavimo brėžiniai***   * Pastolių montavimo eskizai ir brėžiniai, jų dalys * Reikalavimai pastolių montavimo darbo brėžiniams ir technologinėms kortelėms |
| 3.2. Komentuoti pastolių darbo brėžiniuose nurodomus reikalavimus ir duomenis. | **Tema. *Pastolių montavimo brėžinių nagrinėjimas***   * Pastolių montavimo darbo brėžinių ir technologinių kortelių skaitymas |
| Mokymosi pasiekimų vertinimo kriterijai | Planuojant užduoties atlikimą, tinkamai išnagrinėti ir apibūdinti statinio brėžiniai, vaizdų išdėstymas brėžiniuose, darbo brėžinių sutartinis ženklinimas. Apibūdinta statinių klasifikacija, konstrukcijos ir elementai. Tinkamai pakomentuota statinio skaitmeniniame modelyje ar kompiuterinėje programoje pateikta informacija. Apibūdintos brėžinio sudarymo taisyklės. Nurodyti būsimų darbų kokybės rodikliai, įvardytas siekiamas rezultatas, apibūdinti pastolių montavimo darbų etapai. Įvardyti rizikos veiksniai ir rizikos mažinimo priemonės bei būdai. Dėvėti tinkami darbo drabužiai ir asmeninės apsaugos priemonės. Darbo vieta paruošta pagal ergonomikos ir aplinkosaugos reikalavimus. Išvardinti darbų saugos ir sveikatos, elektrosaugos, priešgaisrinės saugos reikalavimai. Paaiškinti saugaus krovinių perkėlimo taisyklių reikalavimai. Tinkamai sandėliuoti montuojamų pastolių elementai, laikantis gamintojo reikalavimų ir nepažeidžiant jų kokybės. Apibūdinti saugaus darbo aukštyje ir ant paaukštinimo įrangos reikalavimai. Saugiai ir tinkamai sumontuota paaukštinimo įranga pastolių montavimo darbams atlikti. Tinkamai parinkti ir paruošti darbui reikalingi įrankiai, priemonės, medžiagos ir inventorius. Išdėstytos medžiagos darbo zonoje pagal ergonomikos reikalavimus. Darbai atlikti laikantis darbuotojo saugos ir sveikatos taisyklių. Medžiagos ir įrenginiai naudoti tausojant, tikslingai. Aukštesnės kvalifikacijos vadovaujančio asmens nurodyta užduotis atlikta savarankiškai. Užduotis atlikta laiku. Užduotis atlikta laikantis įvardytų darbų kokybės rodiklių, technologijų, darbų eiliškumo, leidžiamų nuokrypių, sandarumo ir kitų reikalavimų. Apibūdinti aplinkosaugos reikalavimai ir tvarios statybos principai atliekant pastolių montavimo darbus. Baigus darbą, darbo vieta išvalyta, sutvarkyta, atliekos surūšiuotos, sužymėtos ir utilizuotos laikantis aplinkosaugos reikalavimų, įrankiai ir įrenginiai sutvarkyti ir išvalyti. Įvardyta atliktų darbų kokybė, darbų užbaigtumo laipsnis. Į klausimus atsakyta aiškiai ir išsamiai, vartoti tikslūs techniniai ir technologiniai terminai valstybine kalba. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Kėlimo kranų naudojimo taisyklės * Saugos ir sveikatos taisyklės statyboje DT 5 – 00 * Techninis reglamentas „Kėlimo reikmenys. Sertifikavimas ir ženklinimas“ * Teisės aktai, reglamentuojantys pastolių montavimo darbus * Standartai, reglamentuojantys pastolių montavimo darbus   *Mokymo(si) priemonės:*   * Vaizdinės priemonės, plakatai, schemos, maketai, modeliai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo vieta, aprūpinta pastolių montavimo darbams naudojamomis medžiagų ir darbo brėžinių pavyzdžiais, paaukštinimo įranga, darbo įrankiais, priemonėmis, inventoriumi, maketais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) pastolių montuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų pastolių montuotojo profesinės veiklos patirtį. | |

**Modulio pavadinimas – „Surenkamų pastolių sistemos montavimas“**

|  |  |  |
| --- | --- | --- |
| Valstybinis kodas | 307320020 | |
| Modulio LTKS lygis | III | |
| Apimtis mokymosi kreditais | 15 | |
| Asmens pasirengimo mokytis modulyje reikalavimai (jei taikoma) | *Baigtas šis modulis:*  Bendrosios veiklos statybos objekte vykdymas (pastolių montuotojo) | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Sumontuoti ir išmontuoti surenkamas pastolių sistemas. | 1.1. Apibūdinti surenkamųjų pastolių sistemas. | **Tema. *Surenkamųjų pastolių sistemos***   * Pastolių rūšys (standartizuoti, nestandartizuoti pastoliai, kilnojamieji (mobilūs), nekilnojamieji, surenkami perimetriniai pastoliai, vidaus ir išorės darbams skirti pastoliai, prie konstrukcijų tvirtinami pastoliai) * Pastolių tipai (fasadiniai, daugiakrypčiai pastoliai) * Atskirai stovintys pastoliai (surenkami mobilūs (su ratukais), nekilnojamieji, laiptiniai pastoliai, vidaus ir išorės darbams skirti pastoliai) * Pastolių klasės (pastoliai skirti apžiūrai, apdailai, mūro darbams, lengvoms ir sunkioms medžiagoms sandėliuoti) |
| 1.2. Apibūdinti surenkamųjų pastolių sistemų montavimo reikalavimus. | **Tema. *Reikalavimai surenkamųjų pastolių sistemų montavimui***   * Pastolių sistemų elementų sumontavimo technologijų reikalavimai * Pastolių sistemų elementų išmontavimo technologijų reikalavimai * Pastolių sistemų elementų tvirtinimo prie statinių technologijų reikalavimai * Pastolių sistemų elementų eksploatavimo reikalavimai |
| 1.3. Paruošti pastolių sistemos elementus montavimui. | **Tema. *Pastolių sistemos elementų paruošimas montavimui***   * Reikalavimai pastolių sistemos elementų paruošimui montavimo darbams * Pastolių sistemos elementų paruošimo montavimui ypatumai * Pastolių sistemos elementų kokybės vertinimas |
| 1.4. Surinkti ir sutvirtinti surenkamų pastolių sistemos elementus. | **Tema. *Pastolių sistemos elementų surinkimas ir tvirtinimas***   * Pastolių sistemos elementų surinkimo technologija * Pastolių sistemos elementų tvirtinimo technologija * Pastolių sistemos elementų surinkimo ir tvirtinimo kokybės vertinimas |
| 1.5. Pritvirtinti pastolių sistemos elementus prie pastatų. | **Tema. *Pastolių sistemos elementų tvirtinimas prie pastato***   * Pastolių sistemos elementų tvirtinimo prie pastato technologija * Pastolių sistemos elementų tvirtinimo prie pastato darbų kokybės vertinimas |
| 1.6. Demontuoti surenkamų pastolių sistemos elementus. | **Tema. *Surenkamų pastolių sistemos elementų demontavimas***   * Surenkamų pastolių sistemos elementų demontavimo technologija * Surenkamų pastolių sistemos elementų kokybės vertinimas |
| 2. Sumontuoti ir išmontuoti pastolių apsaugos apdangalus. | 2.1. Apibūdinti surenkamųjų pastolių apsaugos apdangalus ir stogus. | **Tema. *Surenkamųjų pastolių apsaugos apdangalai***   * Tentiniai audiniai * Tinkleliai * Tinklai   **Tema. *Surenkamųjų pastolių apsaugos stogai***   * Kasetiniai stogai * Stogų tentai |
| 2.2. Apibūdinti surenkamųjų pastolių apsaugos apdangalo montavimo reikalavimus. | **Tema. *Reikalavimai* s*urenkamųjų pastolių apsaugos apdangalo montavimui***   * Surenkamųjų pastolių apsaugos apdangalų montavimo ypatumai |
| 2.3. Uždengti surenkamuosius pastolius. | **Tema. *Surenkamųjų pastolių uždengimas***   * Surenkamųjų pastolių apsaugos apdangalų įrengimo technologija * Apsaugos apdangalų įrengimo kokybės vertinimas |
| 2.4. Nuimti surenkamųjų pastolių apdangalus. | **Tema. *Surenkamųjų pastolių apsaugos apdangalų nuėmimas***   * Surenkamųjų pastolių apsaugos apdangalų nuėmimo darbai |
| Mokymosi pasiekimų vertinimo kriterijai | Planuojant užduoties atlikimą, tinkamai išnagrinėti ir apibūdinti statinio brėžiniai, vaizdų išdėstymas brėžiniuose, darbo brėžinių sutartinis ženklinimas. Nurodyti būsimų darbų kokybės rodikliai, įvardytas siekiamas rezultatas, apibūdinti pastolių montavimo darbų etapai. Įvardyti rizikos veiksniai ir rizikos mažinimo priemonės bei būdai. Dėvėti tinkami darbo drabužiai ir asmeninės apsaugos priemonės. Darbo vieta paruošta pagal ergonomikos ir aplinkosaugos reikalavimus. Tinkamai parinkti ir paruošti darbui reikalingi įrankiai, priemonės, medžiagos ir inventorius. Apibūdintos surenkamųjų pastolių sistemos, montavimo reikalavimai. Paruošti pastolių sistemos elementai montavimui. Surinkti ir sutvirtinti surenkamų pastolių sistemos elementai; pritvirtinti sistemos elementai prie pastatų. Demontuoti surenkamų pastolių sistemos elementai. Apibūdinti surenkamųjų pastolių apsaugos apdangalai ir stogai, surenkamųjų pastolių apdangalų montavimo reikalavimai. Uždengti surenkamieji pastoliai ir nuimti surenkamųjų pastolių apdangalai. Darbai atlikti laikantis darbuotojo saugos ir sveikatos taisyklių. Medžiagos ir įrenginiai naudoti taupiai, tikslingai. Nurodytos užduotys atliktos savarankiškai, laiku, laikantis įvardytų darbų kokybės rodiklių, technologijų, darbų eiliškumo, leidžiamų nuokrypių, sandarumo ir kitų reikalavimų. Baigus darbą, darbo vieta išvalyta, sutvarkyta, atliekos surūšiuotos, sužymėtos ir utilizuotos laikantis aplinkosaugos reikalavimų, įrankiai ir įrenginiai sutvarkyti ir išvalyti. Įvardyta atliktų darbų kokybė, darbų užbaigtumo laipsnis. Į klausimus atsakyta aiškiai ir išsamiai, vartoti tikslūs techniniai ir technologiniai terminai valstybine kalba. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga * Saugos ir sveikatos taisyklės statyboje DT 5 – 00 * Teisės aktai, reglamentuojantys surenkamų pastolių sistemų montavimo darbus * Standartai, reglamentuojantys surenkamų pastolių sistemų montavimo darbus   *Mokymo(si) priemonės:*   * Vaizdinės priemonės, plakatai, schemos, maketai, modeliai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo vieta, aprūpinta pastolių montavimo darbams naudojamomis medžiagomis, darbo įrankiais, priemonėmis, paaukštinimo įranga, darbo brėžinių pavyzdžiais, maketais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) pastolių montuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų pastolių montuotojo profesinės veiklos patirtį. | |

**6.3. PASIRENKAMIEJI MODULIAI**

Nėra.

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 3000002 |
| Modulio LTKS lygis | II |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra.* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas pastolių montuotojo kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) pastolių montuotojo ar lygiavertę kvalifikaciją arba statybos inžinerijos studijų krypties ar lygiavertį išsilavinimą, arba ne mažesnę kaip 3 metų pastolių montuotojo profesinės veiklos patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų pastolių montuotojo profesinės veiklos patirtį. |